3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการหลัก

 3.1.1 ผลิตภัณฑ์

ผ้าลูกไม้ปัก

เป็นผลิตภัณฑ์ที่ใช้เส้นด้ายหลายๆ ชนิดปักลงบนผืนผ้า
เพื่อให้เกิดลวดลายที่สวยงามเหมาะสำหรับการตัดเย็บชุดชั้นในสตรี เสื้อผ้าสำเร็จรูปและสินค้าอื่นๆ
อีกมากมาย โดยมีทั้งชนิดผืนและชนิดแถบ

ผ้าไม่ทอ

เป็นผลิตภัณฑ์จากเส้นใยสังเคราะห์ โดยนำมาผ่านขบวนการผลิตและเครื่องมือที่ทันสมัย

เหมาะสำหรับการนำไปบุเสื้อสกี รองเท้า แอร์ฟิวเตอร์ ฟองน้ำหนุนไหล่ เครื่องนอน
และผลิตภัณฑ์ในรถยนต์

3.1.2 สิทธิประโยชน์ในการประกอบธุรกิจ

- บัตรส่งเสริมการลงทุน

- ไม่มี -

- สิทธิอื่นๆ

- ไม่มี -

- ข้อจำกัดในการประกอบธุรกิจ

- ไม่มี -

 3.2 การตลาดและภาวะการแข่งขัน

3.2.1 นโยบายและลักษณะการตลาด

- ลักษณะลูกค้าของบริษัท

บริษัททำการจำหน่ายสินค้าที่ผลิตได้ในประเทศเป็นส่วนใหญ่ โดยจำหน่ายให้กับโรงงานอุตสาหกรรม
เช่น โรงงานผลิตเสื้อผ้าสำเร็จรูป โรงงานผลิตชุดชั้นในสตรี โรงงานผลิตรองเท้า
โรงงานประกอบรถยนต์ ในส่วนที่เหลือ ส่งขายยังต่างประเทศให้แก่ลูกค้าที่มีลักษณะเดียวกัน

- การจำหน่ายและช่องทางการจำหน่าย

บริษัทมีพนักงาน และทีมขายเป็นของตนเอง ซึ่งทำหน้าที่ในด้านการขายให้แก่ลูกค้าทั้งใน
และต่างประเทศ ซึ่งเป็นนโยบายของบริษัทที่ต้องการบริการลูกค้าด้วยตนเอง
เพื่อเป็นการดูแลการบริการทั้งหมด

- สัดส่วนการจำหน่ายในประเทศและต่างประเทศ

บริษัททำการจำหน่ายสินค้าที่ผลิตได้ในประเทศรวมทั้งจำหน่ายแบบ Indirect Export
ซึ่งอยู่ประมาณร้อยละ 90 และในส่วนที่เหลืออีกประมาณร้อยละ 10 ส่งขายยังต่างประเทศโดยตรง

3.2.2 ภาวะการแข่งขัน

กลยุทธ์ในการแข่งขัน บริษัทมุ่งเน้นการผลิตสินค้าที่มีคุณภาพดีเป็นหลักซึ่งเป็น

สินค้าที่มีคู่แข่งน้อยราย
และสินค้าที่บริษัทผลิตยังเป็นสินค้าที่เกี่ยวข้องกับการออกแบบตามแฟชั่นซึ่งค่อนข้างเป็นรูปแบบเฉพาะทำให้บริษัทไม่ตกอยู่ในสภาวะแข่งขันด้านราคาเช่นเดียวกับบริษัททั่ว
ๆ ไป และสำหรับสินค้าที่มีคุณภาพสูงที่บริษัทผลิตอยู่นี้
ส่วนใหญ่แล้วจะมีการผลิตอยู่ในต่างประเทศแถบยุโรป และอเมริกา

กลุ่มลูกค้าเป้าหมาย บริษัทมีลูกค้าค่อนข้างกระจายตัวไปยังกลุ่มผู้ผลิตสินค้าต่าง ๆ เช่น
ผู้ตัดเย็บชุดชั้นในที่จำหน่ายในประเทศ และต่างประเทศ ผู้ผลิตรองเท้า
และผู้ผลิตชิ้นส่วนประกอบรถยนต์ เป็นต้น บริษัทมีนโยบายในการผลิต
และจำหน่ายสินค้าให้กับลูกค้าทั่วไปโดยเท่าเทียมกันทุกรายในปี 2545 ที่ผ่านมา
บริษัทได้เปิดตัวในตลาดยุโรปอย่างเป็นทางการครั้งแรก
โดยเข้าร่วมแสดงในงานแสดงสินค้าที่ประเทศฝรั่งเศสเมื่อต้นเดือนกันยายน
บริษัทได้รับความสนใจจากผู้ผลิต และจำหน่ายเสื้อผ้าสำเร็จรูปเป็นจำนวนมาก
และหลายรายได้แสดงความสนใจที่จะขอพัฒนารูปแบบของสินค้าร่วมกับบริษัทในเวลาต่อมา
กลุ่มลูกค้าเป้าหมายของบริษัทจึงขยายตัวออกไปอย่างมากในต่างประเทศ

3.3 การจัดหาผลิตภัณฑ์

3.3.1 จำนวนโรงงานและสถานที่ทำการของโรงงาน

 บริษัทมีสถานประกอบการที่เป็นโรงงาน เป็นจำนวน 6 แห่ง ดังนี้

1. ตั้งอยู่เลขที่ 600 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

2. ตั้งอยู่เลขที่ 624/5-8 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

3. ตั้งอยู่เลขที่ 600/3 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

4. ตั้งอยู่เลขที่ 111/2 หมู่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี

มี 2 โรงงาน

5. ตั้งอยู่เลขที่ 220 หมู่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี

3.3.2 การจัดหาวัตถุดิบ

ประเภทของวัตถุดิบ

 วัตถุดิบหลักที่สำคัญของบริษัท ได้แก่ เส้นด้าย , ผ้าผืน และ เส้นใยสังเคราะห์

1. เส้นด้าย

บริษัทใช้เส้นด้ายในการผลิตหลายชนิด โดยส่วนใหญ่ใช้เส้นด้าย COTTON , เส้นด้าย POLYESTER
, และเส้นด้าย RAYON
ซึ่งสามารถหาซื้อได้จากผู้ผลิตเส้นด้ายโดยตรงหรือจากผู้จำหน่ายเส้นด้ายทั่วไป
ส่วนเส้นด้ายที่มีคุณสมบัติพิเศษ มีคุณภาพสูง ต้องสั่งซื้อจากต่างประเทศโดยตรง
หรือผ่านตัวแทนจำหน่ายในประเทศ

2. ผ้าผืน

ผ้าที่ใช้ส่วนใหญ่ได้แก่ ผ้า COTTON , ผ้า NYLON , ผ้า T/C , ผ้า CHIFFON
ซึ่งการจัดหาผ้าก็คล้ายคลึงกับการจัดหาเส้นด้าย
คือสามารถหาซื้อได้จากผู้ผลิตโดยตรงหรือจากผู้จำหน่าย

ทั่วไป ส่วนผ้าที่มีคุณสมบัติพิเศษ มีคุณภาพสูง สั่งซื้อจากต่างประเทศโดยตรง
หรือผ่านตัวแทนจำหน่ายในประเทศ

3. เส้นใยสังเคราะห์

บริษัทใช้เส้นใย POLYESTER ในการผลิตสินค้า และหากสินค้ามีคุณสมบัติพิเศษหรือเส้นใยที่มีสีพิเศษ
ก็จะจัดหาเส้นใยพิเศษจากต่างประเทศโดยตรง หรือผ่านตัวแทนจำหน่ายของสินค้านั้น

โดยทั่วไป วัตถุดิบที่ใช้จะหมุนเวียนสับเปลี่ยนตามแฟชั่น
และตามความต้องการของตลาดอยู่ตลอดเวลา

3.3.3 สัดส่วนการซื้อวัตถุดิบในประเทศและต่างประเทศ

 ซื้อในประเทศ = 91 %

ซื้อต่างประเทศ = 9 %

บริษัท มีนโยบายที่จะใช้วัตถุดิบในประเทศเป็นหลัก แต่ในการผลิตสินค้าที่แปลกใหม่
หรือผลิตภัณฑ์ที่มีคุณสมบัติพิเศษ เช่น ความนุ่มนวลพิเศษ
ความคงทนต่อการใช้งานรวมทั้งความสะดวกและความปลอดภัยของผู้ใช้งาน
ในขณะเดียวกันบริษัทมีความจำเป็นต้องนำเข้าวัตถุดิบที่มีคุณสมบัติพิเศษจากต่างประเทศ
เพื่อสนองตอบความต้องการของลูกค้า

3.3.4 สภาพปัญหาเกี่ยวกับวัตถุดิบและจำนวนผู้จำหน่ายวัตถุดิบ

สภาพปัญหาเกี่ยวกับวัตถุดิบที่บริษัทมักจะประสบอยู่เสมอ คือ
ความไม่สม่ำเสมอในเรื่องของคุณภาพของวัตถุดิบ ยกตัวอย่างเช่น วัตถุดิบที่เป็นเส้นด้าย เป็นต้น
ซึ่งเมื่อบริษัทตรวจพบว่ามีปัญหาดังกล่าวเกิดขึ้น บริษัทจะดำเนินการแจ้งให้ผู้ขายวัตถุดิบทราบทันที
เพื่อให้ดำเนินการแก้ไขปรับปรุงคุณภาพให้ตรงกับความต้องการของบริษัท